Document ID: 32006D0911

ODLOČBA KOMISIJE
z dne 5. decembra 2006
o spremembi direktiv Sveta 64/432/EGS, 90/539/EGS, 92/35/EGS, 92/119/EGS, 93/53/EGS, 95/70/ES, 2000/75/ES, 2001/89/ES, 2002/60/ES in Odločbe 2001/618/ES glede seznamov nacionalnih referenčnih laboratorijev in državnih inštitutov
(notificirano pod dokumentarno številko C(2006) 5856)
(Besedilo velja za EGP)
(2006/911/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1), in zlasti členov 8, 9(2), 10(2) ter drugega pododstavka člena 16(1) Direktive,
ob upoštevanju Direktive Sveta 90/539/EGS z dne 15. oktobra 1990 o pogojih zdravstvenega stanja živali, ki veljajo znotraj Skupnosti za trgovanje s perutnino in valilnimi jajci ter za njihov uvoz iz tretjih držav (2), in zlasti člena 34 Direktive,
ob upoštevanju Direktive Sveta 92/35/EGS z dne 29. aprila 1992 o pravilih za obvladovanje in ukrepih za zatiranje konjske kuge (3) in zlasti člena 18 Direktive,
ob upoštevanju Direktive Sveta 92/119/EGS z dne 17. decembra 1992 o splošnih ukrepih Skupnosti za nadzor nad določenimi živalskimi boleznimi in o posebnih ukrepih v primeru vezikularne bolezni prašičev (4) in zlasti člena 24(2) Direktive,
ob upoštevanju Direktive Sveta 93/53/EGS z dne 24. junija 1993 o minimalnih ukrepih Skupnosti za nadzor določenih bolezni rib (5) in zlasti drugega odstavka člena 18 Direktive,
ob upoštevanju Direktive Sveta 95/70/ES z dne 22. decembra 1995 o uvedbi minimalnih ukrepov Skupnosti za nadzor nekaterih bolezni školjk (6) in zlasti drugega odstavka člena 9 Direktive,
ob upoštevanju Direktive Sveta 2000/75/ES z dne 20. novembra 2000 o določitvi posebnih določb za boj zoper in izkoreninjenje bolezni modrikastega jezika (7) in zlasti drugega odstavka člena 19 Direktive,
ob upoštevanju Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (8) in zlasti člena 25(2) Direktive,
ob upoštevanju Direktive Sveta 2002/60/ES z dne 27. junija 2002 o določitvi posebnih ukrepov za nadzor nad afriško prašičjo kugo in o spremembi Direktive 92/119/EGS v zvezi z nalezljivo ohromelostjo prašičev in afriško prašičjo kugo (9) in zlasti člena 26(1) Direktive,
ob upoštevanju naslednjega:
(1)
Glede enzootske goveje levkoze vklučuje Direktiva 64/432/EGS seznam državnih inštitutov in nacionalnih referenčnih laboratorijev, pristojnih za uradno preverjanje tuberkulinov in reagentov, seznam nacionalnih referenčnih laboratorijev za brucelozo goveda, kakor tudi seznam uradnih inštitutov, pristojnih za kalibracijo standardnih delovnih antigenov laboratorija glede na uradni standardni serum EGS (El serum), ki ga dobavlja State Veterinary Serum Laboratory, København.
(2)
Direktiva 90/539/EGS določa, da države članice imenujejo nacionalne referenčne laboratorije, pristojne za usklajevanje diagnostičnih postopkov in njihove uporabe v odobrenih laboratorijih. Nacionalni referenčni laboratoriji so našteti v navedeni direktivi.
(3)
Direktiva 92/35/EGS določa, da države članice imenujejo nacionalne referenčne laboratorije, pristojne za usklajevanje diagnostičnih postopkov in njihove uporabe v odobrenih laboratorijih. Nacionalni referenčni laboratoriji so našteti v navedeni direktivi.
(4)
Direktiva 92/119/EGS določa, da države članice imenujejo nacionalne laboratorije za vsako bolezen iz navedene direktive. Seznam nacionalnih laboratorijev za vezikularno bolezen prašičev je v navedeni direktivi.
(5)
Direktiva 93/53/EGS določa, da države članice imenujejo nacionalne referenčne laboratorije za vsako bolezen iz navedene direktive. Seznam nacionalnih referenčnih laboratorijev za bolezni rib je v navedeni direktivi.
(6)
Direktiva 95/70/ES določa, da države članice imenujejo nacionalne referenčne laboratorije za izvajanje vzorčenja in testiranja. Seznam nacionalnih referenčnih laboratorijev za bolezni školjk je v navedeni direktivi.
(7)
Direktiva 2000/75/ES določa, da države članice imenujejo nacionalne laboratorije, pristojne za izvajanje laboratorijskih preiskav. Navedeni nacionalni laboratoriji so našteti v navedeni direktivi.
(8)
Direktiva 2001/89/ES določa, da države članice zagotovijo, da je za usklajevanje standardov in postopkov diagnostike pristojen nacionalni laboratorij. Navedeni nacionalni laboratoriji so našteti v navedeni direktivi.
(9)
Direktiva 2002/60/ES določa, da države članice zagotovijo, da je za usklajevanje standardov in postopkov diagnostike pristojen nacionalni laboratorij. Navedeni nacionalni laboratoriji so našteti v navedeni direktivi.
(10)
Odločba Komisije 2001/618/ES z dne 23. julija 2001 o dodatnih jamstvih za trgovino s prašiči v Skupnosti glede bolezni Aujeszkega, o merilih za zagotavljanje podatkov o tej bolezni in o razveljavitvi odločb 93/24/EGS in 93/244/EGS (10) vsebuje seznam inštitutov, pristojnih za preverjanje kakovosti metode ELISA v vsaki državi članici, zlasti za proizvodnjo in standardizacijo državnih referenčnih serumov glede na referenčni serum Skupnosti. Navedeni seznam je v navedeni odločbi.
(11)
Pristojni organi skoraj vseh držav članic so predložili zahteve za posodobitev podatkov v zvezi z nacionalnimi referenčnimi laboratoriji, ki so navedeni v številnih direktivah in v Odločbi. Poleg tega je primerno, da se nacionalni referenčni laboratoriji in državni inštituti iz navedenih aktov naštejejo po abecednem redu oznake ISO za vsako državo članico.
(12)
Zaradi jasnosti in doslednosti zakonodaje Skupnosti je primerno, da se taki seznami v navedenih direktivah in navedeni odločbi nadomestijo.
(13)
Direktive 64/432/EGS, 90/539/EGS, 92/35/EGS, 92/119/EGS, 93/53/EGS, 95/70/ES, 2000/75/ES, 2001/89/ES, 2002/60/ES in Odločbo 2001/618/ES je zato treba ustrezno spremeniti.
(14)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Direktive 64/432/EGS, 90/539/EGS, 92/35/EGS, 92/119/EGS, 93/53/EGS, 95/70/ES, 2000/75/ES, 2001/89/ES, 2002/60/ES in Odločba 2001/618/ES se spremenijo v skladu s Prilogo k tej odločbi.
Člen 2
Ta odločba se začne uporabljati tretji dan po objavi v Uradnem listu Evropske unije.
Člen 3
Ta odločba je naslovljena na države članice.
V Bruslju, 5. decembra 2006

Labels: 7
0
18
6